(اے رسول(ص)) وہ واقعہ یاد کرو جب ابراہیم (ع) نے کہا اے پروردگار مجھے دکھلا کہ تو مُردوں کو کیوں کر زندہ کرتا ہے خدا نے فرمایا کیا تمہارا (اس پر) ایمان نہیں ہے کہا کیوں نہیں (ایمان تو ہے) مگر چاہتا ہوں کہ (آنکھوں سے دیکھوں) تاکہ (دل) کو اطمینان ہو جائے (اور اسے قرار آئے) فرمایا چار پرندے لو اور انہیں اپنے پاس اکٹھا کرو اور اپنے سے مانوس بناؤ پھر (انہیں ٹکڑے ٹکڑے کرکے) ہر پہاڑ پر ایک ٹکڑا رکھ دو پھر انہیں آواز دو تو وہ دوڑتے ہوئے تمہارے پاس آئیں گے اور خوب جان لو کہ خدا زبردست اور حکمت والا ہے